projecte-aina/catalan_government_crawling huggingface dataset:
Comença la primera part del llibre de Tirant, la qual tracta de certs virtuosos actes que féu lo comte Guillem de Varoic en los seus benaventurats darrers dies.
E feta la deliberació, en la nit manifestà a la Comtessa, muller sua, la sua breu partida, la qual ho pres ab molta impaciència, per bé que fós molt virtuosa e discreta, per la molta amor que li portava; la feminil condició promptament no pogué resistir que no demostràs ésser molt agreujada.
Al matí, lo Comte se féu venir davant tots dos servidors, així hòmens com dones e dix-los semblants paraules: Mos fills e fidelíssims servidors, a la majestat divina plau que jo m'he a partir de vosaltres, e la mia tornada m'és incerta, si a Jesucrist serà plasent, e lo viatge és de grandíssim perill, per què ara de present vull satisfer a cascú de vosaltres lo bon servir que fet m'haveu.
E féu-se traure una gran caixa de moneda e a cascú de sos servidors donà molt més que no devia, que tots ne restaren molt contents.
Aprés féu donació a la Comtessa de tot lo comdat, a totes ses voluntats, si bé es tenia un fill de molta poca edat.
E havia fet fer un anell d'or ab les armes sues e de la Comtessa, lo qual anell era fet ab tal artifici, que es departia pel mig restant cascuna part anell sancer, e, ab la meitat de les armes de cascú, com era ajustat, se mostraven totes les armes.
En la fèrtil, rica e delitosa illa d'Anglaterra habitava un cavaller valentíssim, noble de llinatge e molt més de virtuts, lo que per la sua gran saviesa e alt enginy havia servit per llong temps l'art de cavalleria ab grandíssima honor, la fama del qual en lo món molt triümfava, nomenat lo comte Guillem de Varoic.
Aquest era un cavaller fortíssim qui en sa viril joventut havia experimentada molt la sua noble persona en l'exercici de les armes, seguint guerres així en mar com en terra, e havia portades moltes batalles a fi.
Aquest s'era trobat en set batalles campals on hi havia rei o fill de rei i de deu mília combatents ensús, e era entrat en cinc llices de camp clos, u per u, e de tots havia obtesa victòria gloriosa.
A primera vista un humil veterà de vodevil en el paper de víctima i "villano" per vicissituds del destí, aquest "visage" ja no més vel de vanitat és un vestigi de la vox populi ara vacua esvaïda.
No obstant això aquesta valerosa visió d'una extinta vexació se sent revivida i ha fet vot de vèncer el vil verí d'aquestes víboras en avançada que vetlla pels violents viciosos i per la violació de la voluntat.L'únic veredicte és venjança, vendetta, com vot, i no en va, doncs la vàlua i veracitat d'aquesta un dia reivindicarà al vigilant i al virtuós.La veritat, aquesta vichessois de verborrea s'està tornant molt verbosa.Així que solament afegiré que és un veritable plaer conèixet i que pots anomenar-me V".
L'estil gencat responsiu ofereix la visualització de l'activitat de la xarxa social de microbloging Twitter.
El giny de Twitter és un codi que permet veure les dades de la xarxa social i s'actualitza de forma automàtica, per tal de mostrar els darrers tuits publicats d'un o més comptes.
El giny està format per les següents parts:
Twitter és una plataforma de micromissatgeria per publicar missatges de text i conversar amb els altres usuaris per mitjà de navegadors web o aplicacions mòbils.
El giny de Twitter permet incrustar aquesta informació dins de les pàgines web de la Generalitat.
Als comptes de Twitter de la Generalitat de Catalunya s'ofereix:
Així, el giny és una eina idònia per informar de nous serveis, referenciar informacions diverses (d'agenda, emergències, noves publicacions...) i retransmetre esdeveniments al nostre propi web de manera automatitzada.
La visualització permet mostrar el giny de diverses maneres en funció de si es mostren les dades d'un sol compte o de diversos comptes junts.
A més a més, el giny es pot mostrar en un espai del 50% de la pàgina o en un terç de la pàgina (33%), en el cas de les versions d'escriptori i de tauleta.
En la versió mòbil aquest giny no es mostra.
La visualització del giny s'ha evolucionat el gener de 2020.
Exemple del giny de Twitter dins i fora d'una pestanya
Aquesta peça es pot mostrar en en espais del 33% i del 50% de la pàgina.
Hi ha tres opcions per configurar-lo en funció del gestor de continguts:
Si s'utilitza GECO+, existeix una peça corporativa per fer-ho amb la seva corresponent forma de presentació.
Si no s'utiltiza el gestor corporatiu, es pot incloure un iframe generat per:
Es personalitza número de tuits a carregar, la mida dels avatars, l'idioma, el color (gris o vermell), si es mostra la barra de desplaçament, l'alçada de la caixa, i si es mostra el peu, la capçalera i els retuits.
Es poden parametritzar l'idioma, el text introductori i la mida del botó.
La visualització és amb el disseny corporatiu de Twitter.
Només es poden configurar comptes oficials de la Generalitat de Catalunya.
La gestió dels comptes de Twitter (creació, configuració i eliminació) es fa a la Direcció General d'Atenció Ciutadana, podeu contactar-hi a través de la bústia [EMAIL].
Des del 25 de maig de 2018 Twitter ha deixat d'oferir suport a la incrustació de cerques al seu giny.
No es recomana incloure el giny amb una cerca per hashtag ja que el que ara es mostra és un enllaç al perfil de Twitter on està la cerca.
L'estil gencat responsiu ofereix la visualització de l'activitat de la xarxa social d'imatges i vídeos Instagram.
El giny d'Instagram és un codi que permet veure les dades de la xarxa social Instagram i s'actualitza de forma automàtica, per tal de mostrar els darrers posts publicats.
Aquest giny mostra les següents dades d'un compte corporatiu d'Instagram:
Aquest giny serveix per mostrar la presència d'un organisme a la xarxa social Instagram, a l'igual que es pot fer amb Twitter.
Es pot utilitzar per promocionar productes o serveis que s'ofereixen, o per fer difusió de novetats en format gràfic.
A més a més, incloure el giny dóna la possibilitat als usuaris donar-se d'alta com a seguidors i veure les novetats del perfil sense haver d'accedir a la xarxa social.
La visualització permet mostrar les imatges en dos formats:
Exemple del giny en format 4x3 a la versió escriptori
Aquesta peça es pot mostrar en tots els tipus d'espais de la pàgina (33%, 50%, 66%, 100%).
La Generalitat posa a l'abast dels usuaris una manera de presentar tots els comptes oficials de les xarxes socials.
Aquesta informació és dinàmica, s'actualitza de forma automàtica sempre que estigui inclosa al gencatGRAM.
El giny de xarxes socials és la visualització d'un llistat de comptes que estan disponibles al gencatGRAM, que és una base de dades amb tots els canals digitals oficials de la Generalitat.
Actualment només estan disponibles les dades de les següents xarxes socials:
Aquesta visualització permet mostrar la presència de la Generalitat a les xarxes socials, en un exercici de transparència i govern obert.
Així, l'usuari trobarà en un sol espai el directori de tota les xarxes, ja sigui per si vol saber si existeix presència a les xarxes socials sobre un tema, o si un departament té compte en una xarxa social concreta.
Existeixen dues visualitzacions disponibles, en funció de si es volen mostrar totes les dades del directori o si només es volen mostrar les dades d'un departament de la Generalitat.
El directori de xarxes socials té tres parts visuals, independentment de si es mostra a dispositius mòbils o d'escriptori o tauleta:
A la part superior, hi ha un resum de les xarxes socials actuals, en format gràfic.
A continuació hi ha les pestanyes de filtratge de dades del giny:
Finalment es carreguen les dades del directori, en funció del filtratge que s'ha configurat a la part superior.
Les dades es mostren de dues maneres:
Exemple de visualització de tot el directori de xarxes socials en versió mòbil al web gencat.
En cas que un cop configurada la peça, amb GECO+, de manera automàtica no us mostri totes les xarxes socials que teniu informades al gencatGRAM, poseu-vos en contacte amb la bústia [EMAIL]
Un cercador és un sistema que permet trobar informació en una base de dades i la mostra ordenada segons uns criteris.
Els cercadors responen a la necessitat de trobar informació de forma ràpida, fàcil i còmoda.
Així, un cercador s'utilitza per mostrar dades concretes que formen part d'un volum de dades molt més gran.
Per exemple, un cercador de pàgines web de la Generalitat, o un cercador d'activitats de l'agenda cultural.
El funcionament dels cercadors depèn del tipus de cerca que gestiona, que pot ser guiada o oberta.
Els cercadors oberts estan formats per una caixa de cerca que permet que l'usuari indiqui un text (paraula clau) i el motor de cerca busca a la base de dades les coincidències amb aquesta paraula.
Per exemple, el cercador gencat, que permet cercar pàgines web i imatges en base a una paraula clau.
Els cercadors guiats cerquen en directoris tancats.
L'usuari pot seleccionar els grups d'informació on cercar, que generalment es mostren en opcions preseleccionades, ja sigui sobre un contingut o diversos.
En base a aquests paràmetres, el cercador retorna uns resultats específics.
Per exemple, el cercador de centres sanitaris, que permet seleccionar la regió sanitària, la comarca i el municipi.
Els cercadors tenen dues parts visibles per a l'usuari, la cerca pròpiament dita i la llista de resultats.
Existeixen moltes maneres de presentar cercadors en el disseny responsiu, que van des de l'opció més simple (caixa de cerca i bótó per executar-la) a cerques complexes amb desplegables d'opcions, calendaris amb dates, filtres temàtics, etc.
En funció del tipus de cercador que es necessiti, es mostraran unes o altres opcions.
Un cop feta la consulta, el motor de cerca respon amb un llistat de resultats, que es mostrarà de diverses maneres en funció del tipus de contingut.
Generalment, es mostra en format de llista ordenada per algun criteri, que pot ser cronològic, alfabètic o altres; però també es pot mostrar en un mapa o com una llista de processos.
Consulteu tots els tipus de cercadors disponibles.
Un bàner és una peça informativa o publicitària que està formada per tres elements: imatge (o fons de color), enllaç i títol.
Opcionalment pot estar acompanyat d'un text descriptiu.
L'ús dels bàners ha estat lligat tradicionalment al món publicitari a internet perquè estan dissenyats per cridar l'atenció, precisament per l'ús de la imatge o el color de fons, resultar notoris i comunicar un missatge concret.
El format clàssic dels bàners és horitzontal, encara que existeixen molts altres formats en funció del web on es trobin.
Al disseny corporatiu els baners es mostren de 5 maneres en funció de les necessitats comunicatives:
Cadascun dels estils cobreix una funció comunicativa diferent.
Cadascun dels estils dels bàners cobreix una funció comunicativa diferent.
Es tracta d'una imatge rectangular amb títol sobreimpressionat a una columna.
Aquest tipus de bàner serveix per destacar un enllaç sempre que hi hagi una imatge que pugui il·lustrar-ho.
La imatge té predominància per sobre de l'enllaç, que queda sobreimpresionat a la part inferior.
Aquest tipus de baner només s'utilitza en espais del 33% i 50% i sempre a una columna.
Es tracta d'una imatge quadrada amb títol sobreimpressionat a 4 columnes.
Aquest tipus de bàner serveix per destacar 4 enllaços sempre que hi hagi una imatge que pugui il·lustrar-ho.
La imatge té predominància per sobre de l'enllaç, que queda sobreimpressionat a la part inferior.
Aquest tipus de baner es pot utilitzar en tots els espais de la pàgina: al 100%, al 66%, al 50% i al 33%.
Tot i que la imatge és més petita com menys columnes té la llista de bàners, es recomana que la imatge sempre tingui la mida màxima, que és 256 x 256 px.
Es tracta d'una imatge rectangular amb títol i descripció a una columna.
Aquest tipus de bàner serveix per destacar un enllaç sempre que hi hagi una imatge que pugui il·lustrar-ho i que tingui text descriptiu.
La imatge és d'acompanyament i ha de ser prou il·lustrativa.
La mida recomanada és 308 x 75 px.
Es tracta d'una imatge gran i 4 petites rectangulars amb títol sobreimpressionat.
També pot mostrar la data de l'enllaç a sota del títol, i el text descriptiu sota la imatge principal.
El text de l'enllaç queda sobreimpresionat sobre la imatge a la part inferior.
Aquest tipus de bàner serveix per destacar un contingut principal i 4 de secundaris, sempre que hi hagi una imatge que pugui il·lustrar-ho.
En el framework corporatiu aquesta forma de presentar els bàners s'utilitza tradicionalment per a les llistes de notícies.
Hi ha dues tipus d'imatge que sempre tenen les mateixes mides independentment de l'espai que ocupin.
Es tracta d'un fons de color amb títol sobreimpressionat en negre o en blanc a una columna.
També pot mostrar la data a sota del títol i el text descriptiu.
Aquest tipus de bàner serveix per destacar un enllaç del qual no disponem d'una imatge.
Sempre segueix un patró de 8 colors amb el text sobreimpresionat en blanc en tots els casos menys un, que es repeteix amb el següent ordre:
Aquests usos estan pensats per a qualsevol desenvolupament, ja sigui amb el gestor corporatiu (GECO+) o amb altres.
S'utilitza per comunicar un volum d'informació gran amb diversos components textuals, hipertextuals, gràfics i de vídeo.
És el tipus de contingut més complet per a pàgines finals ja que inclou els següents elements:
Aquesta informació, a més, es pot agrupar en blocs, de manera que pot estar estructurada segons una jerarquia, independentment del disseny amb el qual es mostri.
L'article serveix per donar la informació final, a pàgines de detall o a qualsevol pàgina de contingut, ja sigui per explicar un concepte o idea, per ampliar una informació, etc.
La informació en línia, com més estructurada, més fàcil és de llegir.
Feu ús de les eines que ofereix l'article per organitzar la informació de forma que l'usuari pugui seguir la lectura de forma jeràrquica.
Exemple d'article (versió escriptori i tauleta).
Hi ha diferents elements amb els quals es pot jugar amb la visualització d'aquestes pàgines finals:
Es recomana que sempre s'utilitzi en una àrea del 100%, mai a 66% ni a 33% (versió escriptori).
Alineació de les imatges i multimèdies: dreta o esquerra del text.
La mida mínima de les imatges és 420px d'amplada, tant si la imatge és vertical com horitzontal, perquè es vegin correctament en qualsevol dispositiu.
Pel que fa a les alineacions de les imatges i els multimèdies i els textos que els acompanyen en les versions d'escriptori tauleta, si tenen una amplada de:
L'estil de les imatges dels webs de la Generalitat de Catalunya és fotogràfic.
L'aposta de la Generalitat en l'ús de les imatges, a l'igual que amb la resta de dades, és la reutilització: una imatge pot utilitzar-se en més d'un producte.
L'origen de les imatges pot ser de tres tipus:
En escollir la imatge, s'ha d'anar amb molte de compte perquè segons un estudi de NN Group els usuaris ignoren les fotos d'estoc o aquelles fotos que no semblen reals.
Les imatges no han de pesar més de 500 Kb
Cal tenir en compte l'ús de les imatges per al seu tractament:
És el format de compressió d'arxius d'imatge per a internet més popular.
No representa les dades de forma exacta però té l'avantatge que la mida dels arxius és reduïda.
El JPG funciona molt millor en imatges amb zones de color homogeni: com menys colors tingui la imatge millor funcionarà la compressió.
El Portable Network Graphics (PNG) és un format d'arxiu de gràfics de mapa de bits que suporta la compressió de dades sense pèrdues.
S'utilitza per a icones o imatges amb transparències.
Els textos dels productes digitals han de ser senzills, escanejables i han de tenir sentit fora de context
Les proves d'eye tracking serveixen per saber com es llegeix la pantalla
El contingut ha de tenir sentit fora de context perquè el ciutadà pot arribar a qualsevol pàgina des de diferents vies:
Cal tenir en compte que el perfil sociodemogràfic dels usuaris de gencat és molt heterogeni.
A més, hi ha diferents contextos d'ús, és a dir els ciutadans poden estar en llocs molt diferents quan accedeixen al web.
La quantitat de dades que el cervell ha de processar cada dia fa que les persones siguem molt més exigents a l'hora de consumir la informació.
Per tant, com més elaborats siguin els continguts, més probabilitat hi ha que es pugui captar l'atenció de la ciutadania.
Els estudis indiquen que la lectura en pantalla és, aproximadament, un 25% més lenta que la lectura sobre paper (salts de línia, parpelleig de la pantalla, reflexos a la pantalla...).
Poques vegades es llegeix un text de dalt a baix.
Es llegeix en diagonal perquè es té la vista entrenada per detectar el més important.
Per tant, el text ha de ser com més escanejable millor.
Característiques bàsiques de redacció per a web:
• Periodístic: estructura de piràmide invertida
• Escanejable: organitzat i amb ordre gramatical lògic
• Ciutadà: ús de llenguatge natural
Es recomana seguir la tècnica de la piràmide invertida típica del periodisme aplicada als webs per estructurar la informació de forma jeràrquica:
1r Títol i subtítol: Ha de cridar l'atenció, resumir en 5-10 paraules el text
2n Entradeta: És el primer paràgraf.
Ha de donar a conèixer la informació més rellevant, per tant explicar les 6W (What, When, Who, Why, Where, How)
3r Cos: El desenvolupament del text.
4r Enllaços relacionats: Per contextualitzar, donar més informació, etc.
5è Final: Recordar els elements més destacats.
La pauta general és utilitzar el present d'indicatiu o de la forma impersonal per descriure una acció o un fet.
En el cas que es doni una indicació en un context de conversa bidireccional (per exemple en tràmits) cal emprar la segona persona del plural.
Però, fins i tot en aquests contextos, convé no abusar-ne.
En la interacció entre l'usuari i la interfície digital (web o maquinari), s'ha d'emprar la forma verbal en imperatiu.
Com fer la pàgina més escanejable?
Cada paràgraf pot tenir un titolet (títol de paràgraf): els titolets més útils són aquells que coincideixen amb les preguntes dels lectors.
En aquest sentit, redactar els títols en format pregunta és una tècnica efectiva.
Exemple imatge amb funció estètica
Exemple imatge amb funció descriptiva
Les pàgines distribuïdores són pàgines que mostren, en el cos de la pàgina, una navegació a través del web: pàgines filles i pàgines netes.
Aquest tipus de pàgines només contenen ítems de navegació i una descripció opcional.
Si també mostren alguna llista de continguts diferent (enllaços, bàners, carrusels, vídeos...) llavors no es tracta d'una distribuïdora sinó d'una subhome, que s'explica en un apartat diferent.
Només es pot incloure una sola navegació al cos per pàgina.
Es poden mostrar dos tipus de continguts, les navegacions, que són automàtiques, tot i que es poden editorialitzar amb textos descriptius i imatges; i les descripcions de la pàgina, que són textos introductoris.
Aquestes introduccions serveixen per explicar en què consisteix el tema de la pàgina, quins continguts es trobaran en iniciar la navegació, etc. Es recomana que aquest text no sigui massa extens, similar a una entradeta d'una notícia, que dóna una pinzellada del que hi haurà però sense aprofundir.
L'ordre per mostrar els continguts de les distribuïdores és:
Les pàgines distribuïdores no porten impacte gràfic i poden mostrar, o no, el submenú vermell de navegació a la subcapçalera (a partir del tercer nivell surt automàticament).
Els elements de navegació d'una pàgina, en aquest cas, del cos, són guies per a que l'usuari sàpiga com moure's dins del web.
Cal recordar aquest fet quan es creïn les navegacions.
Títols curts: Intentar no superar els 150 caràcters.
És aconsellable posar un títol més curt i, si cal, afegir una descripció per ampliar la informació.
Descripcions amb un objectiu clar: El text de les descripcions, de vegades, passa desapercebut.
Per tant, es recomana utilitzar-lo només quan es cregui convenient ampliar la informació que es dóna amb el títol.
Imatges fàcilment identificables: Acompanya al títol i a la descripció.
Ha d'aportar alguna dada o fer que la pàgina sigui més llegible.
No es recomana fer imatges amb textos, ja que l'objectiu de la imatge és reforçar el text.
Hi ha múltiples combinacions per mostrar una navegació, que es tria en funció dels interessos de comunicació de l'organisme.
Es poden combinar els següents elements:
A més a més, les navegacions poden tenir un filet de color a la part superior o no.
L'única combinació que no és possible és mostrar una navegació amb filet de color, amb imatge i amb pàgines filles, s'ha de triar, o es mostren les pàgines filles o es mostra la imatge.
Les navegacions sempre es mostren en requadres amb filet gris.
Una subpàgina té destacats, en diferents formats, a la zona principal (cos) i pot presentar, també, una navegació automàtica.
Els continguts estan editorialitzats.
Un exemple de subpàgina és la pàgina de Tràmits gencat, que combina llistes d'enllaços i de notícies amb navegació pels subtemes de tràmits.
Si la pàgina només mostra navegació, no és una subpàgina sinó una pàgina distribuïdora que s'explica en una altra secció.
Les subpàgines d'inici combinen diversos tipus d'informació com:
Les subpàgines no porten mai el cercador genèric a la subcapçalera a la versió d'escriptori i de tauleta (com a les pàgines d'inici), ja que surt a la capçalera, a la part superior dreta, al costat del multiidioma.
Per organitzar les seccions de les subpàgines, després de la capçalera, hi ha un ordre recomanat:
Segons les necessitats comunicatives del promotor del web es pot utilitzar algun dels tres models que s'expliquen a continuació, que combinen les diferents peces que poden haver-hi:
Regles comunes a totes les combinacions de les subpàgines
Regles comunes a totes les combinacions de les subpàgines per a escriptori i tauleta
Les pàgines d'inici (home) d'un departament, organisme, programa, canal temàtic, etc. combinen diversos tipus d'informació:
Les seccions de les pàgines d'inici s'organitzen segons un ordre establert:
Ocupa el 66% de l'àrea i inclou una peça al 33% de l'àrea d'enllaços.
Actualitat: Inclou notícies i/o agenda i/o destacats d'actualitat.
Pot ocupar un 50%-50%, un 66%-33% o un 100% de l'àrea.
Tràmits: Opcional, en funció del model.
En el disseny responsiu té rellevància la visualització dels continguts pel canal mòbil i s'optimitza l'espai.
L'ús de les peces se simplifica i es redueix, perquè tots els elements utilitzats aportin valor i funcionalitat.
En funció de les necessitats comunicatives del web es mostraran més o menys elements a la primera pàgina.
L'ordre lògic de construcció d'un web respon a les següents preguntes dirigides a la ciutadania o al públic objectiu de cada portal i als elements que li donen resposta:
Regles comunes a totes les combinacions de les pàgines d'inici per a escriptori i tauleta
Regles comunes a totes les combinacions per a mòbil
Tots els webs de la Generalitat s'han de sotmetre a l'avís legal de gencat.cat.
Ara bé, tal com recull la redacció de l'esmentat avís d'ús general, hi pot haver algun cas de webs que, per raó del tipus de dades i continguts que tracten, requereixin d'una altra llicència específica per regular adequadament l'obertura dels drets d'explotació dels dits materials.